
	Βαθμό προτεραιότητας: « ΕΞ. ΕΠΕΙΓΟΝ»

Χρόνος διατήρησης του εγγράφου στο αρχείο: 

«ΕΝΑ ΕΤΟΣ»

Αποδέκτες προς Ενέργεια:    

1)  Διεύθυνση  Τοπικής Οικονομικής Ανάπτυξης  
Αποδέκτες προς Κοινοποίηση:

     1) Δήμαρχος Αχαρνών 
      2) ΠΕΤΑΚΟ  ΓΕΩΡΓΙΟ Αντιδήμαρχος 
          Τοπικής Οικ.  Ανάπτυξης              


ΘΕΜΑ: Προκήρυξη διαγωνισμού για την κατάταξη 420 Δοκίμων Λιμενοφυλάκων (ανδρών-γυναικών) στο Λιμενικό Σώμα – Ελληνική Ακτοφυλακή (Λ.Σ.-ΕΛ.ΑΚΤ.) έτους 2026.
Το  Τμήμα Απασχόλησης και Επιχειρηματικότητας του Δήμου Αχαρνών σας ενημερώνει  ότι  με την υπ' αριθμ.Πρωτ.2421.6-3/63992/2026, Προκήρυξη του Αρχηγού Λιμενικού Σώματος – Ελληνικής Ακτοφυλακής (ΦΕΚ 53/15-09-2026, Τεύχος Α.Σ.Ε.Π.) (ΑΔΑ:ΨΟΩΩ4653ΠΩ-ΑΞΤ), προκηρύχθηκε διαγωνισμός για την απευθείας κατάταξη τετρακοσίων είκοσι (420) Δοκίμων Λιμενοφυλάκων (ανδρών - γυναικών) με το σύστημα μοριοδότησης των υποψηφίων.
1. Η πλήρωση των παραπάνω θέσεων θα γίνει ως εξής:
α. Γενική Κατηγορία σε ποσοστό τριάντα τοις εκατό (30%), από υποψηφίους κατόχους απολυτηρίου τίτλου Γενικού ή Επαγγελματικού Λυκείου ή πτυχίου Επαγγελματικού Λυκείου της ημεδαπής ή ισότιμου και αντίστοιχου τίτλου της αλλοδαπής με γενικό βαθμό τουλάχιστον δέκα (10)
β. Κατηγορία Ειδικών Δυνάμεων των Ενόπλων Δυνάμεων (Καταδρομείς, Αλεξιπτωτιστές, Πεζοναύτες) σε ποσοστό πενήντα τοις εκατό (50%),από υποψηφίους κατόχους απολυτηρίου τίτλου Γενικού ή Επαγγελματικού Λυκείου ή πτυχίου Επαγγελματικού Λυκείου της ημεδαπής ή ισότιμου και αντίστοιχου τίτλου της αλλοδαπής με γενικό βαθμό τουλάχιστον δέκα (10), οι οποίοι είναι κάτοχοι των συγκεκριμένων ειδικοτήτων αποκτηθεισών στις Ένοπλες Δυνάμεις (Ε.Δ.), αποδεικνυόμενων με πιστοποιητικό στρατολογικής κατάστασης από το οποίο να προκύπτει ότι, κατά την εκπλήρωση των στρατιωτικών τους υποχρεώσεων έλαβαν την ειδικότητα αυτή και υπηρέτησαν στις Ε.Δ. με την συγκεκριμένη ειδικότητα μέχρι την απόλυσή τους, λαμβάνοντας υπόψη και τα ειδικότερα οριζόμενα στην παρούσα.
γ. Κατηγορία Υποβρυχίων Καταστροφών (Υ/ΚΤ) του Πολεμικού Ναυτικού σε ποσοστό είκοσι τοις εκατό (20%) από υποψηφίους κατόχους απολυτηρίου τίτλου Γενικού ή Επαγγελματικού Λυκείου ή πτυχίου. Επαγγελματικού Λυκείου της ημεδαπής ή ισότιμου και αντίστοιχου τίτλου της αλλοδαπής με γενικό βαθμό τουλάχιστον δέκα (10), οι οποίοι έχουν αποφοιτήσει με επιτυχία από το Σχολείο Υποβρυχίων Καταστροφών (Υ/ΚΤ) της Σχολής Υποβρυχίων Καταστροφών του Πολεμικού Ναυτικού και τους έχει απονεμηθεί σχετικό Πτυχίο από το Πολεμικό Ναυτικό.
Οι υποψήφιοι/ες έχουν δικαίωμα συμμετοχής στο διαγωνισμό σε μία μόνο κατηγορία από τις παραπάνω αναφερόμενες.
Οι υποψήφιοι να μην έχουν υπερβεί το 28ο έτος της ηλικίας τους, όριο που θεωρείται ότι συμπληρώνεται κατά την 31η Δεκεμβρίου του έτους λήξης της προθεσμίας υποβολής της αίτησης συμμετοχής (δηλ. να έχουν γεννηθεί από 01-01-1998 και μετά).
Να συμπληρώσουν και να καταχωρίσουν ηλεκτρονικά Αίτηση - Υπεύθυνη δήλωση για τη συμμετοχή στον διαγωνισμό εισαγωγής στην Σχολή Δοκίμων Λιμενοφυλάκων, στον ηλεκτρονικό σύνδεσμο https://recruit.hcg.gr και ως αναλυτικά καθορίζεται στο Κεφάλαιο Δ΄ και στο Παράρτημα Β΄ της παρούσας.
Όσοι έχουν τα απαιτούμενα προσόντα και επιθυμούν να πάρουν μέρος στο διαγωνισμό Κατάταξης Δοκίμων Λιμενοφυλάκων, ΣΥΜΠΛΗΡΩΝΟΥΝ και ΚΑΤΑΧΩΡΟΥΝ ΗΛΕΚΤΡΟΝΙΚΑ, Αίτηση - Υπεύθυνη Δήλωση στην εφαρμογή https://recruit.hcg.gr που θα λειτουργήσει ειδικά για το διαγωνισμό, τις ημερομηνίες από 28-09- 2026, ημέρα Δευτέρα, έως και 13-10-2026, ημέρα Τρίτη
Η είσοδος των υποψηφίων στην εφαρμογή γίνεται με τους προσωπικούς τους Κωδικούς TAXIS net. Η διαδικασία υποβολής της ως άνω Αίτησης – Υπεύθυνης Δήλωσης, καθώς και των απαιτούμενων δικαιολογητικών, θα διεκπεραιώνεται ΕΞ’ΟΛΟΚΛΗΡΟΥ ΗΛΕΚΤΡΟΝΙΚΑ σύμφωνα με τις οδηγίες που παρέχονται στο συνημμένο στην παρούσα ΠΑΡΑΡΤΗΜΑ Β΄ και χωρίς να αποστέλλεται ταχυδρομικά οιοδήποτε έγγραφο.

